Istorija, BCBP danas\nVaša lokacija / Beogradski centar za bezbednosnu politiku / O NAMA / Istorija / BCBP danas /\nKonsolidacija u regionalni centar ekspertize\nČetvrtu fazu svog razvoja Centar je započeo sa novim imenom koje bolje odražava misiju organizacije, područje njenog rada i holističko razumevanje bezbednosti koje Centar primenjuje u svom radu.\nSkupština CCVO je na zasedanju 1. juna 2010. godine usvojila odluku po kojoj je naziv organizacije promenjen u Beogradski centar za bezbednosnu politiku. Na istom zasedanju, usvojena je odluka o punoj integraciji Beogradske škole za studije bezbednosti u BCBP.\nRazvoj inovativnog istraživanja i novih tehnika javnog zastupanja\nJedna od oblasti studija bezbednosti u Srbiji gde je BCBP dao svoj doprinos jeste metodologija merenja reforme sektora bezbednosti, predstavljena kao Indeks RSB-a koji je nastao kao jedan od proizvoda nosećeg projekta BCBP Mapiranje i monitoring reforme sektora bezbednosti u Srbiji.\nPilot verzija metodologije korišćene za merenje napretka u procesu reforme sektora bezbednosti je napravljena i testirana na studiji slučaja sektora bezbednosti Srbije 2008. godine.\nDrugi krug empirijskog istraživanja je sproveden 2010/2011 paralelno sa unapređivanjem primenjene metodologije. Indeks RSB-a, prvu metodologiju te vrste razvijenu u zemlji - primaocu međunarodne pomoći, nakon pošto je osmišljena i testirana u periodu od 2009 - 2011, BCBP je predstavio i ponudio nezavisnim istraživačkim organizacijama iz regiona Zapadnog Balkana, koje su je potom primenile u svojim društvima.\nRezultati prve faze nadzora procesa reforme sektora bezbednosti su predstavljeni u Godišnjaku reforme sektora bezbednosti u Srbiji 2008. Tu se nalazi analiza javno dostupnih podataka o napretku reforme sektora bezbednosti, odnosno specifičnije demokratičnosti upravljanja, efikasnosti i efektivnosti vojske, policije, obaveštajnih službi, institucija sa policijskim ovlašćenjima (carinska uprava, poreska policija i Uprava za sprečavanje pranja novca), zatvora, privatnih bezbednosnih kompanija, ali i analiza državnih i nezavisnih institucija koji se bave monitoringom i kontrolom navedenih aktera sektora bezbednosti (Narodna skupština, pravosuđe, nevladine organizacije). Ono što ovom radu daje dodatnu vrednost jeste to što je ono prvo takvo istraživanje celokupnog sektora bezbednosti, i što će u budućnosti biti korišćeno kao osnova za merenje napretka reforme sektora bezbednosti u Srbiji.\nOd 2008. godine, BCBP je uspeo da premosti državne granice i doprinese razvoju znanja i većem učešću civilnog društva u bezbednosnim politikama u regionu Zapadnog Balkana. Najznačajniji doprinos je dat projektom Izgradnja kapaciteta civilnog društva za mapiranje i monitoring sektora bezbednosti u regionu Zapadnog Balkana 2009-2011 godine. Ovim projektom BCBP je ne samo doprineo komperativnom istraživanju o uspesima reforme sektora bezbednosti u regionu, već je formiran Konzorcijum nezavisnih istraživačkih organizacija u regionu Zapadnog Balkana kojeg čini 7 organizacija. Uspostavljen zahvaljujući mreži BCBP partnerstava, regionalni konzorcijum istraživačkih organizacija koje rade u oblasti bezbednosnih studija je prva mreža te vrste u regionu. Pored toga, Centar takođe obučava lokalne organizacije civilnog društva omogućavajući im da nadgledaju sektor bezbednosti i bezbednosne politike u Srbiji.\nZnačajan doprinos razumevanju bezbednosnih politika Evropske unije je učinjen kroz jednogodišnji kurs koji je BCBP sproveo 2010. godine. Ovaj kurs je bio namenjen podmlacima političkih stranaka kojima je ponuđen strukturiran i pripremljen kurs o najbitnijim temama globalne i evro-atlantske bezbednosti. Osim promovisanja novog metoda učenja, ovaj kurs je na sistematski način polaznicima ponudio informacije o evropskoj bezbednosti i to je prvo takvo izdanje na srpskom za početnike i za srednji nivo.\nU području javnog zastupanja stalni napori su ulagani u vezi sa promocijom reforme policije, kao deo projekta Evropeizacija reforme policije u Srbiji. U okviru ovog projekta, zajedno sa dve partnerske organizacije, BCBP je jednom mesečno objavljivao Bilten o pravosuđu i unutrašnjim poslovima Evropske unije i Srbije, kao jedini stalan izvor o pravosuđu i unutrašnjim poslovima u Srbiji, a od 2012. bilten Vladavina prava, pravosuđe i unutrašnji poslovi.\nTokom 2011. BCBP je sproveo najnovije istraživanje javnog mnjenja o percepciji lične i nacionalne bezbednosti, o poverenju u državne bezbednosne institucije i stavovima prema bezbednosnim integracijama. Zasnovano na uzorku od 1200 građana Srbije, ovo istraživanje je ponudilo jedinstvenu bazu podataka o stavovima građana/ki o bezbednosnim politikama i njihovom viđenju okoline u kojoj žive. Na osnovu ovog istraživanja tim BCBP-a je ponudio analizu aktuelnih bezbednosnih politika ali i analizu trendove mogućih promena ovih politika u bliskoj budućnosti.\nOd 2010. do danas, BCBP je takođe radio na javnom zastupanju uvođenja rodne perspektive u sektor bezbednosti u Srbiji.


Stojanović: Dugovi svih toplana devet milijardi dinara\nČlan Saveta Agencije za enegetiku Dejan Stojanović izjavio je danas da su dugovi svih toplana u Srbiji za isporučeni gas devet milijardi dinara, što je dvostruko manje nego u istom periodu prošle godine.\nPrecizirao je da će za nabavku energenata za ovu grejnu sezonu za 59 toplana u Srbiji biti potrebno 300 miliona evra.\nZa grejnu sezonu je, po rečima Stojanovića, potrebno oko 201.500 tona uglja, 112.000 tona mazuta i 560 miliona kubnih metara gasa.\nInstalisani kapaciteti svih toplana u Srbiji su 6.000 megavata toplotne energije, a daljinsko grejanje koristi 600.000 domaćinstava.\nStojanović očekuje da će, posle primene sistema naplate daljinskog grejanja po utrošku računi domaćinstava biti manji za 15 do 25 odsto.\nOn je dodao da će fiksni deo mesečnog računa za grejanje biti 25 do 35 odsto od ukupne cene, a ostatak će zavisiti od potrošnje.\nKonferenciju "Elektroenergetski sistem i grejna sezona u Srbiji" organizovao je dnevni list "Danas".


VIPO: INTELEKTUALNA SVOJINA VAŽNA ZA BRENDIRANJE CRNOGORSKIH PROIZVODA\nIntelektualna svojina je veoma bitna u smislu brendiranja značajnih crnogorskih proizvoda, konkretno u oblasti poljoprivrede, ocijenio je generalni direktor Svjetske organizacije za intelektualnu svojinu (VIPO), Francis Gari.\nOn je nakon sastanka sa crnogorskim ministrom ekonomije, Vladimirom Kavarićem, saopštio da su u VIPO-u zadovoljni saradnjom koju imaju sa Crnom Gorom.\n"Crna Gora ima veoma konstruktivan angažman u okviru VIPO. Vjerujemo da je koncept intelektualne svojine veoma bitan za svaku od država. Mislim da koncept intelektualne svojine daje veoma važne inpute za proizvodnju, koji kasnije omogućavaju konkurentnu prednost svakoj od država koja se bavi intelektualnom svojinom", rekao je Gari.\nOn je ocijenio da se intelektualna svojina sve više primjenjuje u globalnom svijetu u okviru trgovine i cjelokupnog procesa globalizacije.\nGari je čestitao crnogorskoj Vladi što je uspjela da, u veoma kratkom vremenskom roku, ispuni veoma kompleksne zahtjeve koji su pred nju predstavljeni u okviru multilateralnih i bilateralnih institucionalnih okvira u oblasti intelektualne svojine.\n"Crna Gora je u svim procesima, kao što je, pristupanje Svjetskoj trgovinskoj organizaciji (STO) i Evropskoj uniji (EU), imala veoma dobre performanse, što je stvarno zadivljujuće za jednu državu ovolike veličine", rekao je Gari.\nOn je ocijenio da je značajne stvari ostvario i crnogoski Zavod za intelektualnu svojinu.\nKavarić je saopštio da je intelektualna svojina jedan od najznačajnijih aspekata procesa pridruživanja ne samo u EU nego i uopšte civilizacije društva.\n"Mi smo taj proces inicirali kroz naš proces pristupanja Svjetskoj trgovinskoj organizaciji. Sada to ima vrlo značajan aspektu u našim pregovorima sa EU", naveo je Kavarić.\nOn je ocijenio da je pitanje intelektualne svojine jako značajno sa aspekta zadovoljavanja svih civilizacijskih standarda u oblasti globalizacije i integracionih procesa.\nKavarić je rekao da je na sastanku sa Garijem konstatovana dobra saradnja između Crne Gore i VIPO-a kao i da su definisani pravci saradnje u budućnosti.


Radnici "Komunalca" i "Radnika" kosili zelene površine - www.025.rs\nwww.025.rs / KULA / DRUŠTVO / Radnici “Komunalca” i “Radnika” kosili zelene površine\nRadnici “Komunalca” i “Radnika” kosili zelene površine\nI ovog sunčanog i vedrog jutra komunalci rade na uređenju svog mesta. Pokošena je trava u glavnoj ulici Maršala Tita, od centra prema benzinskoj stanici, raskrčeno je šiblje i pokošena je zelena površina na ulazu u grad iz pravca Ruskog Krstura. Takođe u parku kod železničke stanice je počišćeno lišće, a nastavljeno je i sa sortiranjem PET ambalaže.\nIzvor: JKP Komunalac Kula\nPored redovnih aktivnosti koje Javno komunalno preduzeće “Radnik” svakodnevno obavlja, posekli smo rastinje u blizini saobraćajnica, sakupili i odvezli granje i pokosili zelenu površinu ispred napuštenih kuća.\nKako bi svoje mesto učinli vizuelno lepšim i bezbednijim, ali i zaštitili prostor i obezbedili građane koji prolaze ovim delom ulice JKP “Vodovod” je postavio zaštitne ograde oko placeva koji su privatno vlasništvo, ali se nalaze na delu javne površine.\n(VIDEO) Skajp čas predsednice Vlade Ane Brnabić sa učenicima škole „Petro Kuzmjak“\nIstorijski derbi završen nerešeno


RTCG - Radio Televizija Crne Gore - Nacionalni javni servis :: Ekonomija :: CG radi na unapređenju poslovnog ambijenta\nSASTANAK O MSP U PARIZU 12. 07. 2018. 16:56 >> 16:42 0\nSASTANAK O MSP U PARIZU\nCG radi na unapređenju poslovnog ambijenta\nCrna Gora je na dobrom putu daljeg razvoja poslovnog ambijenta, a u narednom periodu uložiće se napori na otklanjanju barijera koje utiču na njegovo dalje unapređenje, ocijenjeno je na sastanku koordinatora za Akt o malim preduzećima (SBA) u Parizu.\nU ime Ministarstva ekonomije, u svojstvu nacionalnog SBA koordinatora, sastanku je prisustvovao generalni direktor Direktorata za investicije, razvoj malih i srednjih preduzeća (MSP) i upravljanje EU fondovima, Radosav Babić.\nPredstavnici Organizacije za ekonomsku saradnju i razvoj (OECD), koji su ujedno bili i domaćini ovog sastanka, u saradnji sa partnerskim institucijama, predstavili su preliminarne rezultate procjene svih deset dimenzija SBA-a za svaku od zemalja Zapadnog Balkana i Turske.\nIz Ministarstva ekonomije saopšteno je da Crna Gora uspješno kreira politike i usvaja ključna strateška dokumenta koja tretiraju oblast MSP, vodeći se preporukama SBA.\nTakođe, preliminarni rezultati pokazuju da je Crna Gora na dobrom putu daljeg razvoja i unaprijeđenja poslovnog ambijenta.\n"U narednom periodu uložiće se dodatni napori na otklanjanju onih barijera koje utiču na dalje unaprijeđenje poslovnog ambijenta i nastaviće se sprovođenje reformskih mjera u dijelu pojednostavljenja poslovnog zakonodavstva", ocijenjeno je na sastanku.\nPosebna pažnja biće, kako se dodaje, usmjerena na lokalni nivo, u dijelu smanjenja broja i iznosa lokalnih naknada i taksi koje preduzetnici plaćaju, registraciji biznisa - u smislu potpunog uvođenja elektronske registracije, poboljšanja efikasnosti rada katastarskih službi, izdavanja građevinskih dozvola, unaprijeđenja efikasnosti državne administracije, kao i smanjenja troškova administrativnih postupaka i skraćenju dužine njihovog trajanja.\nNa sastanku je ocijenjeno da su neke od aktivnosti koje Crna Gora uspješno nastavlja da sprovodi povećanje broja savjetodavnih i mentorskih usluga, korišćenje usluga u okviru Evropske mreže za preduzetništvo, kao i rad na jačanju dalje saradnje između preduzeća i naučno istraživačkih ustanova.\nIz Ministarstva su naveli da je napredak zabilježen i u razvoju poslovne infrastrukture za podršku inovativnih aktivnosti, kreiranju programa finansijske i nefinansijske podrške za razvoj zelenih poslova, kao i jačanju unutrašnjih performansi preduzeća kako bi učestvovali na međunarodnim javnim tenderima i u okviru EU programa.\n"Crna Gora je i dalje regionalni lider u preduzetničkom učenju i uložiće se dodatni napori u dijelu usklađivanja upisne politike i razvoja stručnih kvalifikacija sa potrebama tržišta rada, razvoja obrazovnih programa zasnovanih na ishodima učenja u saradnji sa poslodavcima, kao i daljem razvoju sistema dualnog obrazovanja i promociji stručnog obrazovanja", dodaje se na sastanku.\nDosljedna realizacija principa tog dokumenta, kako je ocijenjeno, stvara dobre pretpostavke za razmjenu iskustava u regionu i bolju saradnju sa institucijama EU, prije svega otvara mogućnost pripreme za korišćenje raspoloživih finansijskih sredstava EU, što je od posebnog značaja za dalji razvoj sektora MSP.\nFinalni SBA izvještajni obrazac za period od 2016. do naredne godine biće publikovan na proljeće naredne godine.\nMinistarstvo ekonomije MSP\nCijena goriva iznad regionalnog prosjeka\nGorivo skuplje tri centa\nOglas za snabdjevača posljednjeg izbora i ranjivih kupaca\n02. 04. 2019. 5


U SRPSKOJ PROIZVEDEN TUNEL ZA DEZINFEKCIJU! – Novosti Plus\nRepublika Srpska dobila je tunel za dezinfekciju, koji olakšava borbu protiv virusa, a raduje činjenica što je ovaj projekat realizovala domaća kompanije „Kosmos“.\nTunel za dezinfekciju, koji olakšava borbu protiv virusa korona, funkcioniše na principu senzora i potpuno jebezbjedan za zdravlje ljudi, a njegova osnovna namjena je dezinfekcija svega što kroz njega prođe. Osobe i predmeti koji prođu kroz ovaj tunel mogu biti sigurni da su potpuno dezinfikovani.\nRadi se o projektu banjalučke kompanije „Kosmos“ koji može biti plasiran i na inostrano tržište jer ima sve neophodne karakteristike.\n„Proizvod je rezultat naše pameti i postoje sve tehničke karakteristike i CE znak da se isti može plasirati na treća tržišta“, rekao je direktor „Kosmosa“ Dušan Vještica.\nPrije međunarodnog tržišta, ovaj tunel za dezinfekciju biće postavljen u Banjaluci, jer bi prvi mobilni tunel uskoro trebao da bude doniran UKC Republike Srpske. Ovaj projekat dokazuje da je „Kosmos“ sposoban da se u kratkom roku prilagodi potrebama tržišta, projektuje i izradi nove stvari.\nOkvirna cijena tunela za dezinfekciju, bez solarnog napajanja, je oko 20 hiljada maraka. U „Kosmosu“, dodaju da neće stati na ovom projekti, jer sa kompanijom „Teokraft“ iz Rusije nastavljaju saradnju i planiraju proizvodnju filtera za pročišćavanje vazduha.\n← KAZNE od 100 do 300 KM za nenošenje zaštitne opreme, ali i prilikom nepoštovanja drugih mjera\nJELIĆA BRDO – prirodni biser u centru Laktaša →


Potvrđena Deklaracija o bezbjednosti i sigurnosti u saobraćaju | Analitika - Informativni Portal\nNa samitu u Lajpcigu\nPotvrđena Deklaracija o bezbjednosti i sigurnosti u saobraćaju\nDrugog dana održavanja godišnjeg Samita međunarodnog transportnog foruma koji se tradicionalno organizuje u Lajpcigu, ministar Osman Nurkovič učestvovao je na ministarskim sjednicama (zatvorenoj i otvorenoj).\nObjavljeno: 25. 05. 2018 - 11:49 Promjenite veličinu teksta: A A A\nKako je saopšteno iz Ministarstva saobraćaja, zatvorena ministarska sjednica okupila je predstavnike 59 zemalja članica Međunarodnog transportnog foruma, a glavna tema sjednice bila je razmjena iskustava i najboljih praksi iz oblasti bezbjednosti i sigurnosti u saobraćaju, digitalizaciji, povezanosti i dekarbonizaciji. Predstavnici ITF-a i Latvije kao predsjedavajuće zemlje članice iskoristili su priliku i posebno istakli značaj Povelje kvaliteta kao instrumenta za stvaranje održivog transportnog sistema i načina da se olakša prevoz ljudi i roba kako bi se unaprijedila trgovina i poboljšao privredni razvoj.\nVezano za Povelju kvaliteta, ministar Nurković je tokom svog izlaganja istakao da je Crna Gora potpuno usaglašena sa istom, a napomenuo je i da je napravljen korak naprijed u pogledu sprovođenja Povelje kvaliteta uspostavljanjem Centra za edukaciju u drumskom saobraćaju pri Privrednoj komori Crne Gore koji je akreditovan od strane IRU akademije.\nOn je iskoristio priliku da se zahvali na saradnji u procesu usklađivanja Povelje kvaliteta, kako službenicima ITF-a tako i predstavnicima IRU akademije. U oblasti bezbjednosti na putevima, ministar Nurković je skrenuo pažnju prisutnima na postojanje paketa mekih (reformskih) mjera koje se sprovode uz podršku Evropske unije u cilju smanjenja broja saobraćajnih nezgoda sa smrtnim posljedicama za 20% do 2020. u odnosu na referentnu 2014. godinu. Na polju prirodnih hazarda i klimatskih promjena, ministar je posebno istakao kontinuiranu saradnju Crne Gore sa Svjetskom bankom.\nNakon zatvorene ministarske sjednice uslijedila je i otvorena ministarska sjednica koja se fokusirala na načine kojima možemo transportne sisteme učiniti otpornijim i bezbjednijim u kontekstu terorističkih napada i prirodnih katastrofa. Glavna pitanja u diskusijama su se vezivala za ključne mjere koje se mogu sprovesti kako bi se transportni sistemi što brže oporavili od poremećaja, uključujući pojačanu regionalnu i međunarodnu saradnju. Glavni govornici na ovoj sjednici su bili g-din de Juniac, generalni direktor i glavni izvršni direktor Međunarodnog udruženja za vazdušni saobraćaj, g-din Drees, glavni izvršni direktor MAN Truck-a i Odbora proizvođača komercijalnih vozila, kao i gđa Guevara Manzo, predsjednica i glavni izvršni direktor Svjetskog savjeta za putovanja i turizam.\nTokom godišnjeg samita Međunarodnog transportnog foruma u Lajpcigu, potvrđena je i ministarska Deklaracija o bezbjednosti i sigurnosti u saobraćaju. Ministar Nurković je iskoristio priliku da se na marginama događaja sastane sa svojim kolegama ministrima, uključujući ministra Bosne i Hercegovine.\nPodsjećamo da je ministar Nurković tokom prvog dana događaja učestvovao na ministarskom okruglom stolu na temu Otklanjanja prepreka za pravedan, bezbjedan i efikasan međunarodni drumski saobraćaj. Pored ministra Nurkovića u delegaciji su bili državni sekretar Angelina Živković, generalni direktor Direktorata za drumski saobraćaj Dalibor Milošević i samostalna savjetnica Bilsana Bibić.\nTagovi: MINISTARSTVO SAOBRAĆAJA osman nurković Deklaracija o bezbjednosti i sigurnosti u saobraćaju


Airtecnics Industrijske Vazdušne Zavese za višestruke primene Airtecnics Industrijske Vazdušne Zavese za višestruke primene\nAirtecnics Industrijske Vazdušne Zavese za višestruke primene\nGlavne karakteristike Airtecnics vazdušnih zavesa za industrijska vrata su njihov visok pritisak, dalekosežnost i visok kvalitet.\nTo su solidne i raznovrsne vazdušne zavese, proizvedene od prvorazrednih materijala i komponenti. Sadrže i vodeće nemačke tehnološke motore našeg partnera Rosenberg Ventilatoren Gmbh.\nIndustrijske vazdušne zavese su predviđene da zadovolje potrebe ogromnih vrata. Među nekoliko njegovih aplikacija izdvajamo:\n- Industrijske zgrade\n- Dokovi za utovar i istovar\n- Šoping centar\n- Aerodromski hangar\n- Železnička stanica za održavanje\n- Fudbalski stadioni\nProizvodimo industrijske vazdušne zavese koje se prilagođavaju bilo kojoj vrsti instalacije. Mogu se ugraditi horizontalno ili vertikalno, slobodn-viseće montiranje, na unutar-plafonskoj površini ili nevidljiva montaža na lašni plafon.\nU zavisnosti od potreba svake instalacije, mogu se proizvoditi sa IP55, sa specijalnim baterijama, za 60Hz, sa posebnim kontrolerima itd.\nAirtecnics najveći deo svojih resursa izdvaja za inovacije za sve vrste vazdušnih zavesa. Ovaj veliki rad stvara kao rezultat efikasnije vazdušne zavese koje u značajnoj meri doprinose uštedi energije.\nRaspon novih vazdušnih zavesa dizajniran je da izbegne ulazak insekata\nVazdušne zavese stvaraju nevidljivu vazdušnu barijeru koja se u većini slučajeva koristi za izbegavanje gubitka temperature kroz bilo koji otvor zgrade. Međutim, vazdušne zavese se koriste za mnoge druge primene. Jedna od najtraženijih primena je izbegavanje ulaska muva ili drugih letećih insekata u zgradu, kao i malih glod...


Poslovni kursevi i škola hebrejskog jezika\nPoslovni kursevi hebrejskog jezika - Audio verzija\nPoslovni kurs hebrejskog jezika – predviđen je za svakog profesionalca koji svoj cilj i poslovno usavršavanje vidi u nekoj od država sa hebrejskim govornim područjem, te na vreme želi da predupredi moguće jezičke barijere.\nIz svih navedenih razloga u mogućnosti smo i ovaj put da Vam izađemo u susret kada je učenje hebrejskog jezika u pitanju i to u poslovnom svetu. Omogućili smo Vam da kroz naše kurseve, koji se odvijaju u vidu grupne ili individualne nastave, savladate potrebne termine koji su vezani za oblast kojom se bavite. Bez obzira da li je reč o menadžmentu, marketingu, poslovnoj komunikaciji, medicini, administraciji ili nekoj drugoj oblasti koju u ovom trenutku nabrajanja nismo istakli.\nPoslovni kurs hebrejskog jezika – traje četiri meseca kada je grupna nastava u pitanju, ili dvadeset i pet dvočasa ukoliko nastavu želite da pohađate sami, individualno – prema našoj literaturi. Ipak, ukoliko želite da samo nadgradite svoje znanje iz određene oblasti – nastavu možemo organizovati i prema Vašim potrebama.\nOd Vas očekujemo da nas kontaktirate putem telefona, e- mail-a ili lično na adresi, kako bi naš tim učinio sve da od nas odete zadovoljni svojim zanjem, jer učenje nema vreme i nikada nije kasno početi sa nečim novim!!!\nSpisak gradova za poslovni kurs hebrejskog jezika


Biciklom preko napuštenih pruga Vojvodine – Zeleni saobraćaj turistička i ekološka šansa - Bajsologija\nDa trase nekadašnjih pruga mogu biti korišćene kao biciklističke staze ili staze za nordijsko skijanje, u Evropi je odavno poznato.\nZahvaljujući projektu o mogućnostima transformisanja napuštenih pruga u Srbiji, postoji mogućnost da i u našoj zemlji bude podstaknut razvoj turizma kroz nemotorizovani saobraćaj – od biciklizma i jahanja do šinocikla.\nNapuštene pruge su potencijal za razvoj nemotorizovanog ili zelenog saobraćaja, a time i turizma, smatra član autorskog tima projekta „Mogućnost transformisanja napuštenih pruga Srbije u zelene površine“, arhitekta iz Pančeva Aleksandar Stanojlović. U modernom svetu, kaže, koncept korišćenja napuštenih pruga postoji već nekoliko decenija, što bi bilo dobro primeniti i u Srbiji\nInicijativu o transformisanju napuštenih pruga je pokrenulo Društvo ljubitelja biciklizma „Jugo cikling kampanja“ iz Beograda. Projekat je završen početkom decembra, nakon šest meseci mapiranja pruga Srbije i drugih aktivnosti, a podržalo ga je Ministarstvo saobraćaja Republike Srbije.


„Zabavna škola sporta“ Bele Palanke i Dimitrovgrada (VIDEO) - Sportske vesti\n23 Aug, 2017 by South Media\nPoslednji dani raspusta, za decu iz Bele Palanke i Dimitrovgrada, protiču u znaku košarke, fudbala, tenisa, rukometa i međusobnog druženja. Za njih se, već drugu godinu zaredom, organizuje „Zabavna škola sporta“, u kojoj imaju prilike da, kroz četvorodnevne treninge, provežbaju različite sportove i provere koji im najbolje ide od ruke, ili noge…\nProgramom je bilo predviđeno i plivanje, ali je vreme pokvarilo taj plan, pa je druženje na bazenu Ekološko-rekreativnog centra „Banjica“ nažalost izostalo.\nTreninzi su organizovani po stanicama, odnosno sportskim poligonima koje je za male sportiste zajednički osmislilo osam trenera iz jedne i druge opštine…\nZa učešće u školici bila je dovoljna samo dobra volja i saglasnost roditelja, te je i ove sezone manifestacija imala masovni karakter. Prijavilo se oko stotinu mališana uzrasta od 6 do 11 godina, koji dva dana treniraju u Beloj Palanci, a onda još dva u Dimitrovgradu.\nOkružna zabavna škola sporta nastavak je prethodnih godina organizovane školice fudbala, tako da druženje malih Belopalančana i Dimitrovgrađana, postaje letnja tredicija. Školu su zajednički organizovali Sportski centar „Banjica“ iz Bele Palanke i Sportsko – turistički centar Dimitrovgrad, uz podršku Sportskog udruženja „Rajko Mitić“ iz Bele Palanke“.\nKajak kanu klub “Gusar” iz Niša trijumfovalno je započeo kalendarsku godinu. Na tradicionalnom međunarodnom takmičenju “IKAS” u Makedoniji Kristina\nNais siguran na startu A2 lige


Danas je u sali Osnovne škole “Vladimir Nazor” u Zenici odigran drugi meč finala play offa za prvaka BiH u stonom tenisu u kojem su se sastali STK Mladost, te višestruki prvak naše zemlje STK Mostar. Nakon pobjede Zeničana u Mostaru rezultatom 4:2 i danas su stonoteniseri Mladosti ostvarili pobjedu ovaj put rezultatom 4:0 i tako su po prvi puta u svojoj historiji osvojili pehar namijenjen prvaku BiH.\nSudar dvije najbolje ekipe u našoj zemlji danas nije ponudio mnogo uzbuđenja, budući da su Zeničani danas bili sjajni, te su klub iz Mostara pobijedili rezultatom 4:0. Podsjetimo u prvom meču bilo je 4:2 za Zeničane, te se danas očekivala isto tako neizvjesna i uzbudljiva borba, ali domaći stonoteniseri nisu dopustili nikakvo iznenađenje, te su bez izgubljenog meča danas okončani finalnu seriju doigravanja, te slavili ukupnim rezultatom 2:0 u pobjedama za prvu titulu u historiji kluba.\nNakon višegodišnje dominacije STK Mostar, Zeničani su ove sezone prekinuli tu veliku seriju pobjeda kluba iz Mostara, te su nakon osvajanja Kupa naše zemlje, osvojili i prvenstvo BiH, čime su zaokružili sjajnu sezonu, koja će zlatnim slovima biti upisana u historiju ovog kluba, ali i zeničkog sporta.\nKonjić, Dizdarević, Zahirović i Šećibović pokazali su kako se može postati prvak države uz veoma malu podršku koju su proteklih godina imali sa svih nivoa vlasti, ali i od sponzora, kojima očito nije toliko atraktivan ovaj sport. Nadati se da će s ovom dvostrukom titulom skrenuti pažnju mnogih na svoj dugogodišnji pošteni rad, te da će u narednom periodu ostvarivati još bolje rezultate, kako u našoj zemlji, tako i van granica BiH.


Donesena odluka o privremenom finansiranju opštine | Palelive.com\nPočetna Regija Han Pijesak Donesena odluka o privremenom finansiranju opštine\nHAN PIJESAK – Skupština opštine Han Pijesak donijela je danas odluku o privremenom finansiranju opštine od 1. aprila do 30. juna u iznosu 1.329.760 KM.\nSredstva za privremeno finansiranje biće utvrđena u visini budžetskih prihoda ostvarenih u prvoj polovini prošle godine umanjenih za iznos sredstava utrošenih od 1. januara do 31. marta ove godine.\nOdluka o privremenom finansiranju donesena je jer Skupština opštine Han Pijesak nije usvojila budžet za ovu godinu.\nNa današnjoj sjednici donesena je i odluka da se objekti i prateća oprema Javnog komunalnog preduzeća “Javor”, koje je u stečaju, daju na upravljanje, korištenje i održavanje novom Javnom komunalnom preduzeću “Kraljeva Gora”, koje će 1. aprila početi da radi.\nPreduzeću “Kraljeva gora” biće dati na upravljanje i korištenje objekti, osnovna sredstva i oprema u vlasništvu opštine, čija je vrijednost 1.607.537 KM. Od 1. aprila biće preuzeta i 22 radnika preduzeća “Javor”.\nNa upravljanje preduzeću “Kraljeva gora” biće predat objekat pumpne stanice “Štekavac” odakle se snabdijevaju vodom centar Han Pijeska i naselja DŽimrije i Mrkalji.\nNovo komunalno preduzeće “Kraljeva gora” primjenjivaće cjenovnik komunalnih proizvoda i usluga preduzeća “Javor”.\nOdbornici su prihvatili odluku da “Kraljeva gora” preuzme u zakup osnovna sredstva, opremu i rezervne dijelove od JKP “Javor” u stečaju. Zakupnina će iznositi 500 KM mjesečno, a sredstva će biti obezbijeđena iz opštinskog budžeta.\nPrivremeno finansiranje opštine\nPrethodni članakMaskirani revolveraš opljačkao kladionicu\nNaredni članakPokrenuta inicijativa za dodjelu priznanja


Abazović: Od danas šverc cigareta "klinički mrtav" | Kodex.ME\nViše od 100.000 paketa duvanskih proizvoda vlasništvo države\nAbazović: Od danas šverc cigareta "klinički mrtav"\nPremijer Dritan Abazović kazao je da više od 100.000 paketa duvanskih proizvoda iz Slobodne zone Luke Bar, vrijednosti više desetina miliona eura, postaju vlasništvo države, poručujući da je od danas šverc cigareta "klinički mrtav".\n14. 05. 2022 - 13:20 Autor: VV\nAbazović, ministar finansija Aleksandar Damjanović, ministar unutrašnjih poslova Filip Adžić, ministar bez portfelja Zoran Miljanić i direktor Uprave prihoda i carina (UPC) Rade Milošević obišli su Slobodnu zonu Luke Bar povodom zaplijene ovih duvanskih proizvoda bez akciza, a kojima nije produžen rok za skladištenje u Slobodnoj carinskoj zoni.\n"Stavlja se tačka na jedan "dead point" što se tiče šverca cigareta. Veliko je negativno opterećenje i za Upravu carina i Luku Bar i policiju, stvorio se loš imidž", rekao je Abazović tokom obilaska Slobodne zone Luke Bar.\nOn je rekao da je današnja aktivnost od presudnog značaja jer se u potpunosti obustavlja bilo kakva aktivnost koja može imati primjesu šverca cigareta.\n"To je bio najuonosniji posao u Crnoj Gori kada je riječ o kriminalu proteklih 20 godina, da se radi o poslu koji je bio težak 500 miliona eura godišnje. Sa ovim se stavlja tačka. Jako je važno da vratimo kredibilite i Upravi cafrini, Luci Bar i policiji i svim časnim ljudima koji ni na koji način nijesu doprinosili tome u prethodnom periodu", naglasio je Abazović.\nPrema njegovim riječima, nakon sprovođenja svih propisa uz podršku direktora Uprave carina zaplijenjeno je preko 100.000 paketa cigareta vrijednosti više desetina miliona eura koji od danas postaju vlasništvo Crne Gore.\n"Naša intencija je da uspostavimo zakonodavnu infrastrukturu kako ovo ne bi išlo na uništavanje nego kako bi pokušali da, ukoliko se za to pronađe zakonski okvir, ovo na legalan način proda i pare konačno upumpaju u budžet i u svrhu pomoći građanima Crne Gore", rekao je Abazović, ističući da je šverc cigareta od danas "klinički mrtav".\n"Napravićemo popis kompletne robe i ako se za to uspostave zakonski uslovi prodamo ih na inostranom tržištu jer je naše jako malo", rekao je Abazović.\nRekao je da se zna ko koje firme su vlasnici cigareta, ali da ne želi nikog da optužuje.\n"Afirmativan sam da se to istraži, ali to se više neće dešavati bez snažnog nadzora države", poručio je Abazović.\nOn je uputio apel poslanicima da podrže zakonsko rješenje koje bi Vlada predložila u cilju legalizacije zaplijenjenog duvana kako bi bio spreman da se stavi u prodaju.\n"Bila bi kosmička pravda da zemlja i budžet nešto od ovoga prihoduje. Radi se od ogromnim sredstvima koja bi se iskoristila za poboljšanje stanje uzdravstvu, školstvu i ostalim servisima socijalne zaštite", poručio je Abazović.\nOn je poručio da Vlada ohrabruje nadležne institucije, prije svega Specijalno državno tužilaštvo, da skladno svojim zakonskim mogućnostima preduzimaju aktivnosti i otkrivaju ono što se dešavalo u prethodom periodu kada je u pitanju šverc cigareta.\n"Mislim da Luka Bar zaslužuje drugačiji tretman, svi ćemo se truditi da do toga dođe, vjerujem da je ovo najvažnija strateška tačka budućeg razvoja Crne Gore i naše aktivnosti sada treba da se usmjere na druge, legalne biznise kako bi svi građani Crne Gore od ovoga imali koristi", zaključio je Abazović.\n— Dr Dritan Abazovic (@DritanAbazovic) May 14, 2022\nMinistar finansija Aleksandar Damajnović zahvalio se nadlženim organima i međunarodnim partnerima na pomoći u ovoj akciji.\n"Očekujem da se nađe zakonski model da se roba izveze iz Crne Gore. Vrlo je malo ostalo prostora za nelegalno tržište u Crnoj Gori", naglasio je Damjanović, navodeći da će se i u tom pravcu sarađivati sa međunarodnim partnerima.\n"Moramo da se vraćamo normalnom vidu poslovanja i da Slobodna zona Luka Bar dobije novo lice", poručio je Damjanović, dodajući da će cigarete biti prebačene na bezbjednu lokaciju.


Dobre i loše strane Uredbe – Nesmetano registrovanje firmi, promjena djelatnosti ili uprave – ASinfo Portal\n08.04.2020. / 11:32\nBANJALUKA – Uredba sa zakonskom snagom o rokovima i postupanju u sudskim postupcima, koja je propisala da za vrijeme vanrednog stanja prestaju teći određeni rokovi, definiše i izuzetke među kojima su i registracija firmi i upis u Registar poslovnih subjekata, promjena djelatnosti ili zastupnika, rukovodilaca firmi.\nOdgađanje postupaka – Advokati ističu da i pored odlaganja rokova Uredbom, zakazane rasprave pred sudovima u RS još uvijek nisu odložene u svim postupcima. Saglasno Obavještenju Ministarstva pravde RS i Preporuci Visokog sudskog i tužilačkog savjeta BiH, sudovi su otkazali zakazane rasprave zaključno sa 3. aprilom. Odlukom VSTS-a od 22. marta naloženo je odlaganje svih ročišta pred sudovoma u BiH, osim u predmetima hitne prirode, sve do prestanka vanrednih okolnosti, te je izvjesno odlaganje svih zakazanih rasprava.\nTagovi: advokatska komora rsUredba o sudskim rokovimavirus korona


Makron demantovao da mu je telohranitelj ljubavnik – GayEcho\nNegirajući optužbe za neprikladnu vezu sa telohraniteljem, predsednik je rekao: “Ne, Aleksandr Benala nema nuklearne kodove… Aleksandr Benala nije nikad bio moj ljubavnik”, prenosi “Le Parisien”.\nBenala je u intervjuu za “L Mond” rekao da je napravio “veliku grešku” koju su iskoristili neprijatelji njegovog šefa.\nNjegova prošlost je neuobičajena: Benala je sin marokanskih imigranata, odrastao je u sirotinjskom predgrađu Evrea u Normandiji, a postao je aktivista za Socijalističku partiju kada je bio tinejdžer. Tako se sprijateljio sa direktorom bezbednosti sranke Erikom Plimerom koji mu je pomogao u daljoj karijeri u stranci u kojoj je i upoznao Makrona, piše “Dejli mejl”.\n« Netflix za toplo gej leto\nPrvi katolički kardinal dao otkaz zbog optužbi za zlostavljanja »


Tradicionalna aktivnost Crvenog krsta Odžaci: Jedan paketić, mnogo ljubavi – Moji Odzaci App\nTradicionalna aktivnost Crvenog krsta Odžaci: Jedan paketić, mnogo ljubavi\nAkcija “Jedan paketić mnogo ljubavi” tradicionalno se realizuje oko Nove godine i Božića kako bi i deca iz socijalno ugroženih porodica i bolesna deca osetila čaroliju praznika.\nZahvaljujući novčanim prilozima donatora, Crveni krst Odžaci će i ovoj deci ispuniti želju da dobiju novogodišnji paketić, kaže sekretar te organizacije Ljiljana Mladenović.\n– Zahvaljujući brojnim donatorima koji nam se svake godine odazivaju, uspeli smo da prikupimo određeni broj paketića koje smo podelili Udruženju za pomoć MNRO opštine Odžaci, Udruženju osoba sa invaliditetom “Živeti zajedno”, kao i udruženjima “Romsko srce” iz Ratkova i “Junak” iz Odžaka koji će paketiće podeliti socijalno ugroženoj i bolesnoj deci. Tokom sledeće nedelje ćemo još određeni broj paketića podeliti deci iz hraniteljskih i porodica samohranih roditelja – kaže Mladenovićeva.\nPrema njenim rečima, donatori koje je okupio Crveni krst Odžaci već su pomogli da se obezbede i pripreme 82 paketića, a akcija se nastavlja i posle praznika, tako da se još uvek mogu uključiti ljudi dobre volje, pojedinci i firme, koji žele da pomognu da sva deca dobiju poklone za Novu godinu.\nBožić – najradosniji hrišćanski praznik, sveštenstvo čestitalo praznik vernicima u opštini Odžaci\nDukat iz česnice izvukao jedanaestogodišnji Nenad Vasić\nKompanija Magna donirala opštini Odžaci tri hiljade zaštitnih maski\nZabrana kretanja do subote u 5 ujutru\nŠkole u opštini Odžaci se pripremaju za nastavak rada od 1. juna


Ivanović: Nema smene režima bez jake DS, bez slobodnih izbora Srbija klizi u sukob\nIzvor: NoviMagazin.rs, 15.Avg.2019, 09:57\nČlan rukovodstva Socijaldemokratske stranke (SDS) Aleksandar Ivanović izjavio je da bez ujedinjene Demokratske stranke "nije moguće smeniti ovaj režim", kao i da "bez slobodnih izbora Srbija postaje nestabilno društvo koje klizi u sukob".\n"Onoliko koliko smo svesni značaja jake Demokratske stranke za ovo društvo, tolika je naša odgovornost prema onome što radimo. Suočavamo se sa preprekama funkcionisanja i izgradnje organizacije u jednom autokratskom režimu usmerenom >> Pročitaj celu vest na sajtu NoviMagazin.rs << na potpuno uništenje opozicije", rekao je Ivanović za današnje izdanje lista Danas, koji navodi da je Ivanović član Predsedništva "ujedinjene Demokratske stranke".\nNa pitanje zašto SDS nije imao predstavnika na drugom sastanku vlasti i opozicije na Fakultetu političkih nauka, on je rekao da u toj stranci nisu videli svrhu "učestvovanja u razgovoru koji vlast koristi samo za nastavak agresivne kampanje protiv opozicije".\n"Pored toga, dok god su ti razgovori van javnosti, vlast koja kontroliše gotovo sve medije ima mogućnost da ih interpretira i prikazuje kako njoj odgovara. Učestvovanjem u tim razgovorima na takav način samo dajemo legitimitet brutalnoj propagandi koja se vodi protiv opozicije. Na narednim razgovorima ćemo učestvovati jer će biti prisutni i mediji, a medijski uslovi su i tema narednog sastanka, tako da se nadamo da će njihovo prisustvo omogućiti veću transparentnost razgovora", rekao je Ivanović.\nOn je naglasio kako SDS smatra da je "apsolutno neophodno otvoriti razgovore za javnost" i naglasio da "sve drugo stavlja opoziciju u ulogu instrumenta režimske propagande, a ne glasa koji građani mogu da čuju".\nNa pitanje šta je realnije - da će na proleće najveći deo opozicije bojkotovati izbore, ili će učestovati na njima, on je rekao da je "najbitnije jedinstvo, što god da bude konačna odluka".\n"Ukoliko ne budu postojali uslovi za demokratske izbore, opozicija na njima neće učestvovati, jer bi to bilo ućešće u farsi koja ima za cilj umivanje lica i imidža Vučićevog režima pred domaćom i međunarodnom javnošću", rekao je Ivanović.


Pre njega to su uradili Erik Kantona i Vini Džons, čak se i Dejvid Bekam, istina na kratko, pojavljivao na "velikom platnu", ali je petostruki dobitnik Zlatne lopte, 34-godišnji Ronaldo, istakao da zaista ozbiljno želi da se posveti filmskoj umetnosti.\n"Voleo bih, kada završim fudbalski karijeru, da nastavim sa studijama. Mnogo se već sada na to koncentrišem jer, nažalost, ono što sam učio do sada nije mi dalo odgovore na sva pitanja koja imam u glavi. Druga stvar koja me fascinira je želja da probam da budem filmski glumac", iznenadio je Portugalac se na konferenciji u Dubaiju.\nOn je dodao da ne planira još da se oprosti od fudbala, a da će to uraditi "kada telo više ne bude odgovaralo na izazove na pravi način":\n"Nikada u karijeri nisam imao lošu sezonu, jer sam uvek spreman za izazove. Uvek igram sa željom da pobeđujem. Kada telo prestane da odgovara na pravi način, tada ću znati da je kraj. Ranije je idealno vreme za završetak karijere bilo kada imate 30 ili 32 godine, a sada vidite da igrači guraju i do četrdesee", rekao je Ronaldo.\nOn je i živi dokaz da se i posle 30. rođendana može biti i te kako uspešan u fudbalu: od tog dana triput je osvojio Ligu šampiona, jednom špansko prvenstvo, jednom italijansko, u obe zemlje Superkup, postao je osvajač Lige Nacija, šampion Evrope sa reprezentacijom, osvajač UEFA Superkupa i jednog FIFA klupskog prvenstva.\nNjegova ispovest o želji da uči, a naročito - koliko žarko želi da postane glumac, mnoge u Dubaiju su iznenadili. Ali, ništa manje prisutne na pomenutoj konferenciji nije iznenadio ni nakit koji je Ronaldo odabrao da nosi na dlanu za ovu priliku, što možete da vidite u našoj foto-galeriji.\nSlavni Portugugalac na konferenciji u Dubaiju\nKristijano Ronaldo u razgovoru sa voditeljem propgrama\nOkružen pažnjom gde god da je\nRonaldo odgovara na pitanja u Dubaiju\nRonaldo sa skupocenim satom i prstenjem\nRonaldo tokom konferencije u Dubaiju\nNakit na levoj ruci Kristijana Ronalda\nPortugalac otkriva da želi da bude glumac\nPrsten do prstena...\nNakit koji je Kristijano Ronaldo nosio u Dubaiju


DS: SNS ponovo obmanuo Novosađane | Autonomija\nDS: SNS ponovo obmanuo Novosađane\nZašto se odustalo od gradnje pešačko-biciklističkog mosta između Sunčanog keja i Ribarskog ostrva?\nNovosadski odbor Demokratske stranke (DS) tražio je danas od gradskih vlasti da javno saopšte zbog čega je obustavljena javna nabavka za izgradnju pešačko-biciklističkog mosta između Sunčanog keja i Ribarskog ostrva i koji su razlozi za odustajanje od tog projekta.\nU saopštenju DS u Novom Sadu se podseća da je gradonačelnik Miloš Vučević najavio da će izgradnja tog mosta bti jedan od dva najveća poduhvata u ovoj godini.\n„Gradski odbor Demokratske stranke traži od gradske vlasti u Novom Sadu i gradonačelnika Miloša Vučevića da javno saopšte zbog čega su odustali od investicije kojoj su sami dali prvorazredan značaj i za čiju je realizaciju u ovogodišnjem budžetu grada planirano 115 miliona dinara, dok je ukupna vrednost procenjena na više od 229 miliona dinara“, navodi se u saopštenju novosadskih demokrata.\nU njemu se objašnjava da je novosadski Zavod za izgradnju grada na Portalu javnih nabavki 25. septembra objavio javni poziv za prikupljanje ponuda u postupku javne nabavke za izbor izvođača radova na izgradnji ovog mosta, da bi samo 20 dana kasnije obustavio postupak sa, kako se ocenjuje, uvredljivim obrazloženjem kako je „prestala potreba za predmetom javne nabavke“.\n„Gradska vlast se tako ponovo narugala Novosađanima, uverena u to da će pomoću svoje propagandne mašinerije od građana Novog Sada sakriti i ovu svoju nepodopštinu“, poručila je novosadska DS.\nU saopštenju te stranke se dodaje da je moguće i da se gradska vlast odlučila da sredstva koja su planirana za izgradnju pešačko-biciklističkog mosta iskoristi za realizaciju nekog drugog projekta za koji veruje da će imati jači propagandni efekat u predstojećoj predizbornoj kampanji.\nDemokrate su ocenile da je gradska vlast u Novom Sadu, predvođena Srpskom naprednom strankom, ponovo grubo obmanula građane i izneverila još jedno obećanje dato Novosađanima.\n„Odgovorna i sistematična gradska vlast svaki nov i važan investicioni poduhvat stavila bi u plan za narednu godinu, koja počinje za tek malo više od dva meseca, a ne bi zbrda-zdola menjala planove za ovu godinu i odustajala od davno pripremljenih i već započetih projekata. Jedina je muka to što se projekti čija bi realizacija počela tek dogodine ne bi mogli značajnije eksploatisati u predizbornoj propagandi, a baš na tom – praznom samoreklamerstvu i hvalisanju bez pokrića – zasniva se kompletna politika SNS i njenog predsednika“, zaključuje se u saopštenju novosadske DS.


Održana Treća radionica o primjeni novog zakonodavnog okvira za službenički sistem na lokalnom nivou\nDatum objave: 31.10.2018 09:53 | Autor: MJU\nTreća radionica o primjeni novog zakonodavnog okvira za službenički sistem na lokalnom nivou održana je na Cetinju, u periodu od 29. do 30. oktobra 2018. Radionica je okupila predstavnike 22 jedinice lokalne samouprave i 53 učesnika.\nUčesnici, glavni administratori i službenici koji rade u jedinicama za upravljanje ljudskim resursima, imali su priliku da diskutuju o pitanjima primjene novog zakonodavnog okvira, odnosno Zakona o lokalnoj samoupravi, shodnoj primjeni Zakona o državnim službenicima i namještenicima na lokalnom nivou, kao i Zakona o upravnom postupku. Učesnici su, takođe, imali priliku da dobiju odgovore na pitanja i nedoumice koje se tiču implementacije mjera Plana optimizacije, Uredbe o kriterijumima i bližem načinu sprovođenja provjere znanja, sposobnosti, kompetencija i vještina za rad u lokalnoj upravi.\nJedan od zaključaka, u cilju pružanja pomoći jedinicama lokalne samouprave, i jačanja njihovih kapaciteta u primjeni novog zakonodavnog okvira, odnosi se na obuke o izradi akata o sistematizaciji radnih mjesta, kao i razvoju Centralne kadrovske evidencije. Posebno je naglašena potreba za obučavanjem službenika u jedinicama lokalne samouprave za sprovođenje elektronskog testiranja kandidata.\nPredstavnici Ministarstva javne uprave, državni sekretar, Goran Jovetić, i generalna direktorica Direktorata za lokalnu samoupravu, Jadranka Vukčević, izrazili su zahvalnost predstavnicima lokalnih samouprava, na saradnji u izvještavanju o implementaciji kratkoročnih mjera iz Plana optimizacije, koja je doprinijela efikasnijoj realizaciji Plana optimizacije. Dodatno, pozvali su predstavnike jedinica lokalnih samouprava da se za sva pitanja i nedoumice u pogledu implementacije Plana optimizacije obraćaju Ministarstvu javne uprave, koje će, kao i uvijek, nastojati da pruži odgovor u što kraćem roku.\nRadionica je organizovana u okviru projekta ’’Podrška uspostavljanju transparentne i efikasne javne uprave na usluzi građanima’’, koji finansira Evropska unija, a sprovodi UNDP Crna Gora u saradnji sa Ministarstvom javne uprave.


Premijer Kosova Agim Čeku izjavio je da će na sastanku sa posredničkom "trojkom" u Londonu zatražiti razjašnjenje izjave predstavnika Evropske unije Volfganga Išingera da međunarodna zajednica "diže ruke od jasne podrške nezavisnom Kosovu".\n"I pored svega, ništa ne može da promeni volju naroda Kosova na putu ka nezavisnosti", rekao je Čeku uoči odlaska u London gde će se prištinska delegacija u sredu sastati sa "trojkom" Kontakt grupe.\nBritanski "Indipendent" ocenjuje da međunarodna zajednica "diže ruke od jasne podrške nezavisnosti Kosova". List prenosi ocenu Išingera da je došlo vreme da se "odustane od stavljanja etiketa" i omogući postizanje realističnog rešenje za Kosovo.\n"Pokušaćemo da dođemo do rešenja statusa koje će podrazumevati međunarodni nadzor nad Kosovom. Ostavio bih pitanje nezavisnosti otvoreno. Više volim da govorim o snažno nadgledanom statusu", rekao je Išinger londonskom listu.\nU Londonu se u utorak sastaju posrednička "trojka" Kontakt grupe za Kosovo i delegacija Srbije.\nGlavna tema biće utvrđivanje dnevnog reda za predstojeći direktan sastanak delegacija Beograda i Prištine na najvišem nivou 28. septembra u Njujorku.


Zaraženost virusom HIV u zemljama bivšeg komunistièkog bloka alarmantna - 2004-02-17\nUjedinjene nacije su objavile da je zaraženost virusom HIV u zemljama bivšeg komunistièkog bloka alarmantna, ali da nove demokratrije poèinju da utièu na taj trend. Opširnije iz Beèa, od dopisnice Glasa Amerike Melani Sali\nRegionalna kancelarija, programa za razvoj Ujedinjenih nacija, sa sedištem u Beèu, objavila je prvo opsežno ispitivanje o zaraženosti virusom HIV i obolelih od EIDS-a u 28 istoèno-evropskih, Baltièkih i zemalja bivšeg Sovjetskog Saveza.\nMarisa Kran, ekspert Ujedinjenih nacija, kaže da je broj zaraženih u nekim zemljama ”zastrašujuæi“.\n”Ukrajina, Ruska federacija, Belorusija, Moldavija, kao i Baltièke zemlje beleže u proteklih nekoliko godina najbrže širenje infekcije na svetu. Prema proceni UN-ovih eksperata broj zaraženih HIV-om i EIDS-om u regionu mogao bi dostigne cifru od milion i osamstotina“, kaže Marisa Kran.\nNajveæi uzrok epidemije u Estoniji je po mišljenu Kranove što u zatvorima ima previše ljudi koji èekaju na suðenje. U izveštaju se navodi da zaraza koèi ekonomske potencijale ugroženih zemalja jer je najviše zaraženih osoba, najproduktivnije dobi izmeðu 15 i 40 godina života.\nMarša Kran kaže da neke zemlje uèestvuju u kampanji UN u borbi protiv ejdsa, naroèito one koje su otvorene prema inostranstvu i koje pružaju pristup informacijama.\n”Na primer, Poljska, Èeška Republika i Slovaèka zabeležile su znaèajan uspeh u suzbijanju širenja epidemije, time što su zamah svojih dinamiènih demokratija prenele i u uspešnu bprbu protiv širenja HIV-a i ejdsa.“\nKranova dodaje da je Poljska bila jedna od prvih zemalja koja je, devedesetih godina prošlog veka, prijavila da u zemlji ima zaraženih virusom HIV i obolelih od EJDS-a.\nUjedninjene nacije su spremne da u saradnji sa vladama i društvima zemalja ovog regiona poveæaje obaveštenost javnosti i založe se za rešavanje pitanja poput reforme zatvora.


Kajli Džener donirala pola miliona deci koja boluju od raka\nShowbiz Autor:Lidija Stoisavljević01. apr. 202113:06 > 14:56\nMilijarderka Kajli Džener donirala je pola miliona dolara Dečijoj bolnici u Vanderbiltu, te je na ovaj način odala počast svom prijatelju Hariju Hudsonu, pevaču i tekstopiscu koji se izlečio od raka.\nDžener je, sarađujući s neprofitnom organizacijom Teen Cancer America, pomogla u otvaranju dela bolnice u kojem se mladi pacijenti koji imaju rak mogu okupljati, igrati video igre, gledati filmove i meditirati.\nKajli Džener pokazala luksuzno kupatilo, fanovi je ismejali\nMladi glumac u vezi sa najboljom drugaricom Kajli Džener\nAutfit kojim je Sara Jo „pobedila“ Kajli Džener\nOna je još 2017. godine objavila da počinje sarađivati s organizacijom Teen Cancer America. Tada je izjavila da je preko rođendanske kolekcije svoje linije šminke Kajli Comsetics prikupljala novac kako bi pomogla ovoj organizaciji.\n„Teen Cancer America je odlična organizacija i drago mi je da sam se preko Harija naučila nešto o njenom radu. Upućujem dobre želje svim pacijentima i njihovim porodicama“, izjavila je Džener.\n„Hey, I’m Here For You“ je ime Hudsonove humanitarne organizacije i njegovog albuma koji je objavljen prošle godine. Neimenovani izvor je za Page Six izjavio da je Džener bila prisutna na mnogim Hudsonovim terapijama i da je bila upoznata o posebnim okolnostima kroz koje je prolazio tokom oporavka.\n„Kada je Hariju dijagnostifikovan Hodgkinov limfom pre tri godine, jedna od stvari koja je zaista pogodila njega i Kajli je bila nemogućnost da se tinejdžerima pruži više emocionalne podrške. Smatrali su da je uz lečenje takođe bitno da je prostor uređen na način da se pacijenti osećaju ugodno.“\nHudson je naglasio da je ovo bio prvi od mnogih prostora za mlade ljude koje planira da otvori u bolnicama širom Sjedinjenih Američkih Država.\n„Uz pomoć organizacije Teen Cancer America smo uspeli da otvorimo prvi deo bolnice namenjen tinejdžerima. Drago mi je da imam priliku da nastavim partnerstvo s Dečijom bolnicom u Vanderbiltu“, rekao je on.


Press Online :: Politika :: Vučić: Nije sve do nas, pa ni to sa Prištinom\nAko ne možemo da postignemo kompromis sa Pritinom, što je uslov za napredak na putu ka EU, onda, kaže Vučić, ostaje "u se i u svoje kljuse".\n- Za nas je najvažnije da razumemo da možemo sami da promenimo svoju zemlju i sebe i guramo ovako snažno napred. Kada sam to rekao pre 4 godine, ljudi su rekli "vidi ovu budalu". Navikli smo da sedimo i čekamo da nam dolazi novac od doznaka, a doznake imamo manje od drugih u regionu. A mi smo uspeli svoju privredu da podignemo i možemo još naglasio je Vučić.\nSrećan sam što je ministar privrede Nemačke Peter Altmajer došao danas, pokazao da Nemačka podržava evropski put Srbije", kazao je on.\n- Ako ne možemo - "u se i u svoje kljuse" - kaže predsednik.\n- A, onda će pitati građani gde nam je posao, što niste obezbedili radna mesta, dovoljno novca, ne popravljate kliničke centre, ne gradite autoputeve - dodao je on.\nMi nismo u EU, ali polako to stižemo, rekao je on.\nVučić je poručio Altmajeru da prenese u Nemačku poruku da razmotre poziciju Srbije, da još jednom i bolje pogledaju, da znaju da ono što kažemo to i ispunimo, čuvamo mir, borimo se za nacionalne i državne interese.\nMnogo nam je važna podrška Nemačke. Varaju se oni ljudi koji misle da možemo da uradimo nešto bez Nemačke, zaključio je on.


Nebojša Ćirić, državni sekretar u Ministarstvu ekonomije, kaže za "Blic" da je suština da se pomogne opštinama u južnoj Srbiji koje su u teškom stanju.\n- Suština je, naime, da se, kao i u slučaju "Kopaonika" iz Kuršumlije, narednih dana napravi model za pokretanje proizvodnje u ostalim nerazvijenim opštinama kao što je na primer Vladičin Han, Crna Trava ili Trgovište - objašnjava Ćirić.\nSpisak opština tek treba utvrditi, pa je u tu svrhu formirana radna grupa. Ćirić dodaje da će kroz Fond za razvoj biti obezbeđeni krediti partnerskim firmama za kupovinu opreme.\n- Ukupna suma bi trebalo da bude oko 100 miliona evra, uz vrlo povoljne kamatne stope - napominje Ćirić.\nPrva opština u kojoj će tokom februara početi da se sprovodi novi vladin model ravnomernog regionalnog razvoja je, dakle, Kuršumlija.\nPotpredsednik Vlade i ministar ekonomije i regionalnog razvoja Mlađan Dinkić sa saradnicima održao je sastanke sa predstavnicima "Simpa" i JP "Srbijašume" na kojima je dogovoren akcioni plan oživljavanja proizvodnje u ŠIK "Kopaonik".\n- U februaru ove godine biće pokrenuta proizvodnja u pilani i proizvodnja lesonita sa postojećom opremom. Sa JP "Srbijašume" dogovoreno je redovno snabdevanje repromaterijalom ŠIK "Kopaonika", dok će Ministarstvo ekonomije obezbediti novac za nabavku obrtnih sredstava potrebnih za pokretanje proizvodnje. Takođe, sa stručnjacima iz "Simpa" biće razmatrana mogućnost pokretanja još nekih fabrika u okviru sistema ŠIK "Kopaonik" - navode u Ministarstvu ekonomije.\nDogovoreno je, takođe, da će na jesen biti otvorena potpuno nova fabrika za proizvodnju visoko kvalitetnog lesonita. U cilju realizacije ove investicije Ministarstvo ekonomije će preko Fonda za razvoj obezbediti povoljan kredit "Simpu" od pet miliona evra za kupovinu nove opreme.\nMinistarstvo ekonomije i regionalnog razvoja Srbije


MOK podržao "najžešće" sankcije ruskom sportu | MozzartSport\nTuesday 26 November 2019 15:25 / Izvor: mozzartsport.com\nMOK podržao "najžešće" sankcije ruskom sportu\nPo svemu sudeći utakmice Eura 2020. i finale Lige šampiona 2021. neće biti održane u Sankt Peterburgu\nSkandal oko novih malverzacija, to jest manipulacija sa podacima moskovske antidoping laboratrije iz januara tekuće godine po svemu sudeći žestoko će koštati ruski sport. Naime, nakon što je Međunarodna antidoping agencija sinoć objavila zabrinjavajuću pretnju sankcijama, ubrzo se oglasio Međunarodni olimpijski komitet koji je pružio punu podršku.\nRusija pred teškim sankcijama, Putin preuzima stvari u svoje ruke\n"MOK najstrožije osuđuje akcije odgovornih za manipulisanje podacima moskovske laboratorije pred njihovo slanje WADA-i u januaru 2019. Flagrantna manipulacija je atak na kredibilitet samog sporta i uvreda za sportski pokret širom sveta. MOK će podržati najžešće sankcije za sve odgovorne za ovu manipulaciju", stoji na početku saopštenja.\nKako sada stvari stoje, loše se piše ruskom sportu, toliko loše da je predsednik Vladimir Putin odlučio da prezume stvar u svoje ruke sazvavši sastanak sa predsednicima skoro svih sportskih saveza, pre svega onih koji mogu biti upleteni u ovaj problem koji je počeo još 2014. na Zimskim olimpijskim igrama u Sočiju. Taman kada se mislimo da je taj problem rešen, stigli su novi podaci da se nastavilo po starom u moskovskoj laboratoriji, te je Rusija ponovo, zbog neodgovornih i previše ambicioznih pojedinaca, na "optuženičkoj klupi". A što je najgore, ponovo će nagore proći oni koji su najmanje krivi - sami sportisti.\nRusi opet petljali sa dopingom, slede im nove, još žešće sankcije\nRuskim sportistima, funkcionerima i sportu uopšte sada po svemu sudeći sledi opšta izolacija do 2025. godine, to jest završetka olimpijskog ciklusa koliko je predviđeno da traje kazna. Između ostalog, ove sankcije znače da u Rusiji neće smeti u tom periodu da se održavaju velika međunarodna sportska takmilčenja, što može da ugrozi, i Euro 2020, kao i finale Lige šampiona godinu kasnije.\nKako sada stoje stvari, veća je šansa da Sankt Peterburg, to je Gasprom arena izgube domaćinstvo, nego da im ostane. Naime, WADA (Međunarodna antidoping agencija) je veoma profesionalno odradila celu istragu u kojoj su čak učestvovali i forenzički stručnjaci, pošto je priča veoma ozbiljna i potencijalno zapaljiva. Rusiji se s razlogom stavlja na teret to što još nije u potpunosti izašla iz prethodnih sankcija, uzrokovanih manipulacjiom laboratorijskih uzoraka tokom ZOI 2014.


Beograd: Od ponedeljka jače kontrole u gradskom prevozu – Nadlanu.com\nBeograd: Od ponedeljka jače kontrole u gradskom prevozu\nObjavljeno 27. feb 2013. / 15:40:34\nOd ponedeljka, 4. marta, nakon perioda u kojem je zbog hladnog vremena bila redukovana, u svim vozilima javnog gradskog prevoza kontrola putnika biće vraćena na redovan nivo, a novina je i da će validatori biti blokirani po ulasku tima kontrolora u vozilo, nakon čega neće biti moguće očitati voznu kartu, saopštava BusPlus.\n“Podsećamo da građani sa personalizovanim karticama ne moraju da se očitavaju, ali bi to bilo korisno zbog praćenja opterećenosti svih linija u prevozu. Molimo, takođe, sve sugrađane da čim uđu u prevoz očitaju svoje nepersonalizovane karte, kao i da ne koriste isti ukoliko ne poseduju važeću voznu ispravu.”\nPutnicima koji u vozilo budu ušli istovremeno sa kontrolorima biće ostavljeno dovoljno vremena da očitaju svoje kartice i tek tada će otpočeti kontrola.\n“Koristimo priliku da još jednom apelujemo na one nesavesne sugrađane, zbog kojih je ceo sistem javnog prevoza ugrožen, da ovu uslugu moraju da plate i tako pokažu odgovornost prema drugima koji je redovno plaćaju“, dodaje se u saopštenju Bus plus-a.\n"Prve žrtve" zatrovanog mleka u Srbiji: Podrignjovanje u stomaku\nVanja TheFrog šalje ljubav novim singlom "Meni se"


Skupština Srbije nastavila je danas vanrednu sednicu, a poslanici su na početku rada iskoristili pravo da zatraže obaveštenja od predstavnika vlasti.\nPoslanik Socijaldemokratske stranke Slobodan Homen tražio je obaveštenje kada će Vlada predložiti nove zakone o konverziji i legalizaciji zemljišta.\nOn je naveo da su ti zakoni važni za građevinsku industriju i neophodni kako bi se bez problema odvijala letnja građevinska sezona.\nPoslanik Srpske napredne stranke Aleksandar Martinović ukazao je da se danas održava sednica pokrajinskog parlamenta i da je na dnevnom redu odluka o Vojvođanskoj akademiji nauka, umetnosti i kulture, koju je Ustavni sud proglasio neustavnom.\n„(Bojan) Pajtić kojem se broje poslednji dani na vlasti odlučio je da na današnjoj sednici krši Ustav i Statut AP Vojvodine“, rekao je Martinović. On je pitao Ministarstvo prosvete, nauke i tehnološkog razvoja, Ministarstvo pravde i Ministarstvo unutrašnjih poslova, da li su o toj sednici obavešteni i da li misle nešto po tom pitanju da preduzmu.\nŠef poslaničke grupe Demokratske stranke Borislav Stefanović tražio je od predsednika Vlade Srbije Aleksandra Vučića obaveštenje kada će plate i penzije biti vraćene na pređašnji nivo i kada će da im se kompenzuje razlika i ko će to da plati.\nMinistra finansija Dušana Vujovića, Stefanović je pitao kada će biti završeni razgovori sa međunarodnim monetarnim fondom i zatražio da se novac usmeri na isterivanje partijskih kadrova.\nStefanović je ministra privrede Željka Sertića pitao kada će se prekinuti katastrofalna praksa zapošljavanja partijskih kadrova u javnim preduzećima. On se osvrnuo i na problem fabrike kablova u Jagodini, čiji radnici ne mogu da koriste zdravstvenu zaštitu, jer im je, kako je naveo, rečeno da zdravstvenu zaštitu plate iz otpremnine.\nPoslanici su zatim počeli razmatranje 39 amandmana na izmene i dopune Zakona o hipoteci.


Ćerka Jelene i Zorana Marjanovića ponovo na ispitivanju psihologa! - ShowBiz - Region - Vesti - Svet Plus\n10:05 2. NOV 2017.\nJana je u vreme nestanka i zločina, kako se navodi u naredbi za sprovođenje istrage, bila na nasipu sa ocem Zoranom Marjanovićem, koji je sada osumnjičen da je počinio teško ubistvo supruge Jelene Marjanović.\n- Navodi se da je u tom periodu bio odvojen od deteta - kaže naš izvor. - Detaljno će se proučiti razgovor psihologa sa Janom, a moguće je i da veštaci zatraže da oni pričaju sa njom i pokušaju da iz toga nešto više zaključe. Ono što se zna jeste da je dete o tom danu reklo: - Dogodilo se nešto strašno -. Ipak, ima još nekih stvari koje je ispričala psiholozima i ti delovi će posebno da se veštače.\nPrema nezvaničnim saznanjima, reč je o Janinim izjavama: - Mama, tata i ja smo trčali nasipom, tata se zadihao i tražili smo mamu, a nje nigde nije bilo -\n- Gotovo je nemoguće da je Zoran ubio Jelenu i da se presvukao i promenio cipele, a da je za to vreme njihova ćerkica sama na nasipu, kako se sumnja u naredbi za sprovođenje istrage - argument je branilaca koji su uvereni u Marjanovićevu nevinost. - Veštak je utvrdio da je tokom ubistva bilo mnogo krvi i da je na ubici sigurno bilo žrtvine krvi.Otisak nepoznatog stopala sa kapljicama Jelenine krvi sa druge strane kanala, kuda je on najverovatnije pobegao sa mesta zločina, kao i nepoznati muški DNK na njenoj garderobi i ruci navode na to da je neko drugi počinio zločin.\nU naredni ponedeljak, ukoliko se pojave svi svedoci, kojima je tužilaštvo poslalo pozive, trebalo bi da se završi ova faza istrage. Čeka se, međutim, da u tužilaštvo stigne i nalaz o analizama baznih stanica, kako bi se utvrdilo gde je ko bio u trenucima kada se zločin dogodio. Posebno će biti rasvetljivana tačna lokacija Zorana Marjanovića i članova njegove porodice... Dodatna pažnja biće usmerena i na lokaciju telefona žrtve, odnosno na sva tri aparata koje je koristila Jelena.


Vesti online / Vesti / Tema dana / Kraj jednog eksperimenta (3): Dekretom se ne produžava obdanica\n- Šta god da uradite ne može da bude idealno za čoveka zato što se promena trajanja obdanice na našim geografskim širinama, za razliku od ekvatora gde je stalno ravnodnevnica, i te kako oseća i to ne možete da promenite. Uzmite Stokholm, grad na severu Evrope, da li oni mogu da promene to što će u decembru noć trajati i 20 sati, a u julu obrnuto. To ne možete da promenite kako god vam glasila direktiva za ukazno vreme - kaže dugogodišnji naučni savetnik Astronomske opservatorije u Beogradu.\nI kada je reč o dilemi da li da se za stalno zadrži zimsko, astronomsko, ili letnje računanje vremena, Ninković kaže da idealnog rešenja nema i da se to razlikuje od zemlje do zemlje. Za one zemlje koje su bliže zapadnim dužinama bolje je letnje računanje vremena, dok je, prema mišljenju našeg sagovornika, za Srbiju bolje da se vrati zimskom računanju, koje je prirodno - astronomsko.\n- Kada bi ostali na letnjem vremenu onda bi oko Nove godine u Beogradu sunce izlazilo u 8 časova i 15 minuta, a zalazilo bi oko 17 časova. Neki kažu da je to bolje, da je po podne duži dan, a neki opet da je bolje kada sviće ranije.\nUkoliko bi se za stalno vratili zimskom računanju onda bi u srpskoj prestonici na kraju decembra svitalo u 7.15, ali bi mrak počeo da pada već oko 16 časova - objašnjava naš sagovornik.\nMožda bi bolje bilo da se umesto pomeranja kazaljki, pomera satnica radnog vremena, kao što je bio slučaj u godinama posle Drugog svetskog rata kada je radni dan leti počinjao ranije, a zimi sat vremena kasnije.\nDr Ninković nam je ispričao kako je Francuska upisala sebe u srednjoevropsku zonu, iako osim manjeg dela njene istočne teritorije, geografski njoj ne pripada. On veruje da se to desilo zato što Francuzi nisu želeli da budu u istoj vremenskoj zoni sa Velikom Britanijom, svojim večitim takmacom i zemljom kojoj je pripala privilegija da nulti podnevak od kojeg se računaju vremenske zone, bude u Griniču, malom mestu kraj britanske prestonice, umesto u okolini Pariza.\nKraj jednog eksperimenta:\n1. Kazaljke i mozak pomerale\n2. Poslodavci hteli da prevare prirodu\n- Ne drže se svi zonskog vremena. U Madridu je, recimo, satnica kao i u Beogradu iako realno ne pripadamo istoj vremenskoj zoni.\nZonsko vreme je uvedeno pred kraj 19. veka na inicijativu SAD kako bi se izbeglo da se svako mesto upravlja prema svom mesnom vremenu.\n- Kada bi časovnike upravljali prema mesnom vremenu, kada krenete iz Beograda na zapad, recimo u Loznicu, morali ni da pomerite kazaljke za nekih pet-šest minuta. Da bi se to izbeglo, uvedeno je da se cela zemaljska kugla podeli na 24 vremenske zone. Za nulti podnevak geografske dužine je uzet Grinič. Jedna vremenska zona obuhvata po 15 stepeni levo, odnosno desno od Griniča, i u njoj je satnica identična - napominje Ninković.\nFranko se ravnao prema Hitleru\nDa su čovek, tačnije politika udešavali računanje vremena prema svom nahođenju, a nekada i kapricu, govori i priča od pre Drugog svetskog rata kada je diktator Francisko - Franko Španiju uveo u srednjoevropske vreme kako bi njegova fašistička država bila u istoj vremenskoj zoni kao i Nemačka i Italija, takođe fašističke tvorevine. Kako tada, tako i danas, Španija je ostala u istoj vremenskoj zoni iako, kako konstatuju stručnjaci, ni jedno njeno mesto ne bi moglo da pripada toj zoni kada se gleda geografska dužina na kojoj se nalazi ova pirinejska država.\n- Susedni Portugal je tako jedan sat iza njih, kao i Velika Britanija, mada bi oni trebalo da budu kao Irci, jer su sasvim na zapadu Pirinejskog poluostrva - kaže dr Ninković.\nKraj jednog eksperimenta\nTEMA DANA Kraj jednog eksperimenta (2): Poslodavci hteli da prevare prirodu\nTEMA DANA Obračuni sa neistomišljenicima (1): Zločini u ime države


Uspješna saradnja Srpske i Srbije u oblasti pravosuđa | Herceg Televizija Trebinje\nMinistar pravde Republike Srpske Anton Kasipović razgovarao je danas u Istočnom Sarajevu sa ministarkom pravde Srbije Majom Popović i ministarkom za ljudska i manjinska prava i društveni dijalog Srbije Gordanom Čomić o oblasti pravosuđa te zaštiti ljudskih prava.\nOcijenjeno je da je dosadašanja dobra saradnja u oblasti pravosuđa bila uspješna kao i da postoji prostor za unapređenje zaštite ljudskih i manjinskih prava, te je u tom smislu, za naredni period, dogovorena realizacija zajedničkih projekata, kako bi se prenijelo znanje i iskustvo, saopšteno je iz Ministarstva pravde Republike Srpske.\nKasipović je rekao da je dogovorena realizacija projekata od zajedničkog interesa i intenziviranje saradnje.\n- Postoji spremnost da se regulišu mnoga pitanja, od projekata do zakonodavstva, s obzirom na to da su mnogi zakoni koje imaju Republika Srpska i Srbija usklađeni i usaglašeni sa zakonodavstvom EU - rekao je on.\nKasipović je istakao da su dosadašnja saradnja i rezultati koji su postignuti osnova za buduću saradnju u interesu Republike Srpske i Republike Srbije.


FBiH /Poljoprivrednici: Ministre koji ne dođu na sjednicu Vlade smatramo neprijateljima / Radio Sarajevo\n18. 03. 2018. u 10:18:00 Radiosarajevo.ba\nZa sutra je zakazana hitna sjednica Vlade Federacije. Na dnevnom redu trebao bi se naći i program isplate poticaja za treći kvartal prošle godine koji je, resorno ministarstvo uputilo u proceduru prije više od mjesec dana.\nRadi se o 11,5 miliona KM koliko država duguje mljekarima i ovčarima već skoro devet mjeseci. Radi se o sredstvima koje su spremne za isplatu i čekaju samo da program bude usvojen na Vladi, saopćeno je iz Udruženja poljoprivrednika FBiH.\n"Iako je sjednica zakazana, u javnosti su se pojavile glasine da bi neke od stranaka mogle bojkotovati sjednicu i nastaviti s blokadom izvršne vlasti. Ako su glasine tačne, želimo unaprijed obavijestiti sve ministre da ćemo sve one koji ne dođu na sjednicu smatrati neprijateljima poljoprivrede", kaže se u saopćenju.\n"Nas ne zanima ni politika ni kadrovska rješenja u federalnim institucijama. Mi samo želimo ono što nam pripada. Poljoprivrednici uredno ispunjavaju svoje obaveze prema državi. Država treba da ispunjava obaveze prema nama. Možda bi uvaženi ministri trebali ostati bez primanja devet mjeseci da shvate našu situaciju. Nažalost, oni čak i ako ne dođu na sutrašnju sjednicu, uredno će primiti platu za svoj nerad". ističe se.\n"Upozoravamo sve one koji se sutra ne pojave na sjednici da moraju biti spremni na masovne proteste poljoprivrednika: i to ispred centrala stranaka koje će biti direktni krivac za eventualno neusvajanje programa a koje smo spremni držati u blokadi sve dok ne prestanu voditi predizbornu kampanju preko naših leđa", upozorli su poljoprivrednici.\nTagovi: Vlada FBiH poljoprivredna proizvodnja poljoprivreda poljoprivrednici


Košarka - Sigurni bodovi košarkaša Tamiša\nSigurni bodovi košarkaša Tamiša\nNapisano u kategoriji Košarka, 29 novembra, 2010\nKošarkaši Tamiša uspeli su da u finišu utakmice 9.kola Košarkaške lige Srbije savladaju poslednjeplasiranu ekipu Superfunda iz Beograda rezultatom 79:69. Pančevci su lepo otvorili utakmicu. Vodili su sve do sredine druge četvrtine kada su gosti predvođeni Nikolom Koprivicom poveli 44:40.\nDrugo poluvreme pripalo je u potpunosti košarkašima Tamiša koji su odlinim igrama Đokića i Jereminova uknjižili novu preventvenu pobedu.\n– „Nama jedino ostaje da žalimo što nismo izdražali dokraja utakmice. Moj plan je bio da ubacimo 80 poena ekipi Tamiša koja kao što sam u najavi rekao igranajbolju odbranu u ligi. To je sve bila ideja i sve je funkcionisalo u prvom poluvremenu. U drugom poluvremenu zahvaljujući odbrani Tamiša nismo uspeli da izdržimo“\n– rekao je Mirko Ocokoljić, trener KK Superfund.\n– „Moja ekipa je očigledno u nekom grču. Fali nam neka tečnost u napadu, tečnija igra. Dešava se ponovo da u prvom poluvremenu primimo veliki broj poena za neki naš ukus, gde jednostavno neki igrači ne prepozaju neku situaciju u odbrani i kada je prepoznaju sa manjkom energije reaguju u tom trenutku, tako da otud i 44 primljena poena u prvom poluvremenu, i jedna totalno nezavidna situacija za moj tim“\n– istakao je Bojan Jovičić, trener KK Tamiš Petrohemija.\nUtakmicu 10.kola košarkaši Tamiša igraju narednog vikenda u Valjevu sa ekipom Metalca. Tamiševci se nalaze na šestom mestu sa 14, a Metalac na desetom mestu sa 12 bodova na tabeli.


Naređena istraga – “Radna grupa” za sramni incident u Priboju | Starmo\nNaslovnica Region Naređena istraga – “Radna grupa” za sramni incident u Priboju\nNaređena istraga – “Radna grupa” za sramni incident u Priboju\nBeograd — Ministar unutrašnjih poslova (MUP) Aleksandar Vulin izjavio da je počeo disciplinski postupak protiv osoba koje su se pojavile na snimku u kojem pjevaju „neprimjerene pjesme“ u kojima se Novi Pazar i Sjenica porede sa Vukovarom i Srebrenicom.\nNaređeno je formiranje radne grupe koju čine rukovodioci Uprave granične policije koji će održati sastanak sa rukovodiocima i starješinama Regionalnog centra prema Crnoj Gori u Priboju.\n“Zadatak radne grupe je da sagleda i utvrdi sve činjenice i okolnosti ovih događaja, kao i da sprovede i završi disciplinske postupke protiv policijskih službenika granične policije u Priboju”, navodi se u saopštenju.\nU Priboju se početkom godine pojavio snimak na kom se vidi kako grupa policajaca pjeva pjesmu, u kojoj se poziva da se u Novom Pazaru desi “novi Vukovar”, a u Sjenici “nova Srebrenica”.\nJoš jedan događaj desio se kada su pripadnici Ministarstva unutrašnjih poslova u Priboju identifikovali osamnaestogodišnjeg mladića koji je, kako se sumnja, u noći između 6. i 7. januara ove godine izazvao incident u kome se vrijeđaju građani druge nacije i vjere, saopšteno je iz MUP-a Srbije.\n„Odmah po objavljivanju snimka na društvenim mrežama i u medijima, na kome mladić pjeva pesmu neprimjerenog sadržaja, policija je pokrenula istragu i vrlo brzo identifikovala učesnika ovog događaja“, navode iz MUP-a.


U Vlasotincu kreće dualno obrazovanje › Made-in-Germany.rs\nJuče je u Vlasotincu potpisan sporazum o saradnji na realizaciji kooperativnog modela obrazovanja, između Opštine, nemačke organizacije za međunarodnu tehničku saradnju (GIZ), pet partnerskih kompanija i Tehničke škole u koju će se, u skladu sa potrebama lokalnog tržišta rada, uvesti novi obrazovni profil „industrijski mehaničar“.\nFormiranje novog obrazovnog smera rezultat je dogovora lokalne samouprave i Tehničke škole sa kompanijama iz Vlasotinca: „Gruner elrad“, „Elrad dve es“, „Mladost“ i livnice „Vitko“, kako bi se po ugledu na nemački obrazovni sistem osposobio kadar za potrebe privrede i time omogućilo zapošljavanje đaka odmah po završetku školovanja. Taj model podrazumeva povećan obim praktične nastave i čvrstu saradnju škola i kompanija.\n– Veoma sam zahvalan rukovodstvu Tehničke škole koja je prepoznala potrebu za uvođenjem novog obrazovnog profila i prilagođavanja privredi. Takođe hvala i GIZ-u što je odabrao Vlasotince kao jedan od prvih gradova u Srbiji u kojima će zaživeti sistem kooperativnog obrazovanja. Predstavnici privrede će učestvovati u obrazovanju i zapošljavanju kadrova na sopstveno i zadovoljstvo zajednice u celini – rekao Zoran Todorović, predsednik Opštine Vlasotince, a prenosi TV Leskovac.\nRadionica u Tehničkoj školi će za potrebe profila „industrijski mehaničar“, biti potpuno renovirana i prilagođena potrebama praktične nastave u prvoj godini školovanja. U drugoj godini učenici će provoditi dva, a u trećoj, završnoj godini, tri radna dana sedmično na praktičnoj nastavi u kompanijama koje sarađuju sa školom.\n– Za potrebe praktične nastave opština će isfinansirati građevinske radove na rekonstrukciji radionice u Tehničkoj školi, kompanije će finansirati opremanje mašinske radionice i radionice za ručnu obradu, dok će GIZ uraditi izradu industrijskog poda – objasnio je Milivoje Đorđević, direktor Tehničke škole.\nNovi trogodišnji obrazovni smer razvijen je u okviru projekta Reforma srednjeg stručnog obrazovanja u Srbiji, koji finansira nemačka Vlada a sprovode GIZ i Ministarstvo prosvete, nauke i tehnološkog razvoja Republike Srbije. Vrednost projekta je 97.750 eura od čega GIZ učestvuje sa 33,5 hiljada, Opština Vlasotince sa 26.300, a pet kompanija zajedno sa 37.950\nDirektor kompanije „ELRAD Srbija“ Čedomir Božilović, kaže da ova firma učiniti sve da na najozbiljniji način pomogne obrazovanju dece koja bi sutra bila njihovi radnici, ili bi nastavili obrazovanje, zbog čega će se truditi da stvore maksimalne uslove za tako nešto.\n– Stručan kadar je najveće bogatstvo bilo koje kompanije pa i naše, tako da ova saradnja privrede sa obrazovanjem podrazumeva pre svega početak podsticaja zapošljavanja. Naš cilj je zapošljavanje pre svega mladih kadrova, a i jedan od naših vrlo bitnih ciljeva je da deca koja se rode ovde u Vlasotincu, tu i ostanu – kaže Vladica Stanković, direktor preduzeća „Gruner Srbija“.\nU Srbiji se nastava po ovom modelu već sprovodi u 10 opština. Tehnička škola u Vlasotincu tako će od septembra biti jedna od retkih u našoj zemlji koja će školovati đake spremne da iz školske klupe odmah krenu na posao. Smer „industrijski mehaničar“ svršeni osnovci moći će da upišu u junu i tako znatno povećaju svoje šanse za pronalaženje posla.\nOd MiG na 06/06/2016 / BLOG, Industrija, Investicije, Tržište rada / Ostavite komentar


SDP IDE DO KRAJA: 'Ako žele provesti konkretnu dugoročno korisnu, ekonomsku i političku mjeru u vrijeme pandemije, dovoljno je da SDA SMIJENI FADILA NOVALIĆA' | Slobodna Bosna\nSDP BiH oglasio se saopćenjem za javnost\n„Socijaldemokratska partija Bosne i Hercegovine smatra odluku Vlade FBiH o raspodjeli sredstava prema opštinama vrhuncem bezobrazluka, bahatosti i diletantizma Vlade premijera Novalića. Već uobičajeno licemjernija od Vlade Federacije, koju vodi SDA, može biti samo SDA koja nakon burnih reakcija javnosti najavljuje preispitivanje odluke svaljujući krivicu na druge, kao da za odluku nisu glasali i ministri iz SDA. Ovo je samo još jedan u nizu skandala Vlade predvođene pogubljenim premijerom i samo još jedna od afera SDA koje kontinuirano traju već 5 godina pod vodstvom perjanica ove stranke Sebije Izetbegović i Fadila Novalića, nažalost bez izgleda za skoro okončanje.\nNa kraju, ako žele provesti jednu konkretnu dugoročno korisnu, i ekonomsku i političku mjeru u vrijeme pandemije, dovoljno je da SDA smijeni Fadila Novalića“, stoji u saopćenju.\nBORCI ARMIJE BiH PORUČILI: "Suprotstavit ćemo se svakom pokušaju urušavanja FBiH"